
Suvestinė redakcija nuo 1995-11-15 iki 2005-07-13

Įstatymas paskelbtas: Lietuvos aidas 1991, Nr. 12-0; Žin. 1991, Nr. 3-78, i. k. 0911010ISTA000I-954

LIETUVOS RESPUBLIKOS
ĮSTATYMAS


DĖL PAPILDOMŲ SOCIALINIŲ GARANTIJŲ ŠEIMOMS ASMENŲ, NUKENTĖJUSIŲ KOVOJANT UŽ LIETUVOS RESPUBLIKOS LAISVĘ, NUO 1991 M. SAUSIO 11–13 D. VYKDYTOS AGRESIJOS IR PO TO BUVUSIŲ ĮVYKIŲ


 straipsnis. 
Skirti maitintojo netekimo pensijas asmenų, žuvusių už Lietuvos Respublikos laisvę, šeimoms, o asmenims, tapusiems invalidais kovojant už Lietuvos Respublikos laisvę nuo 1991 m. sausio 11–13 dienomis vykdytos agresijos ir po to buvusių įvykių, – invalidumo pensijas pagal Lietuvos Respublikos gyventojų pensinio aprūpinimo gerinimo įstatymo normas ir sąlygas, taikomas to įstatymo 14 straipsnio pirmojoje ir antrojoje dalyse išvardytiems asmenims. 
Straipsnio dalies pakeitimai:
Nr. I-2198,
1992-01-12,
Lietuvos aidas, 1992, Nr.
10-0 (1992-01-16); Žin., 1992, Nr.
3-38 (1992-01-31), i. k. 0921010ISTA00I-2198            

Suteikti teisę gauti maitintojo netekimo pensiją asmenų, žuvusių už Lietuvos Respublikos laisvę, motinoms, sukakusioms 50 metų.
Nustatyti, kad minimalus maitintojo netekimo pensijos, skiriamos kiekvienam šeimos nariui, dydis, negali būti mažesnis už dvigubą minimalų gyvenimo lygį.

 straipsnis. 
Nustatyti minimalaus gyvenimo lygio dydžio priedus prie senatvės ar invalidumo pensijų, skiriamų asmenų, žuvusių už Lietuvos Respublikos laisvę, tėvams ir sutuoktiniams, taip pat asmenims, kurie tapo invalidais dėl 1991 m. sausio 11–13d. vykdytos agresijos ir po to buvusių įvykių.

 straipsnis. 
Taikyti nukentėjusiesiems, kurie buvo sunkiai arba apysunkiai sužaloti, taip pat šeimoms asmenų, nukentėjusių (žuvusių ar tapusių invalidais) kovojant už Lietuvos Respublikos laisvę, nuo 1991 m. sausio 11–13 dienomis vykdytos agresijos ir po to buvusių įvykių, 50 procentų mokesčių už butų nuomą ir komunalines bei ryšių paslaugas (šaltą vandenį ir kanalizaciją, karštą vandenį, gamtines ir suskystintas dujas, elektros energiją, gyvenamųjų namų šildymą, eksploatacijos išlaidas, laiptinių ir rūsių apšvietimą, laiptinių valymą, šiukšlių bei skystųjų nešvarumų išvežimą, liftą, laidinio radijo imtuvą, televizijos anteną, telefoną (abonentinis mokestis), žemę, esančią po daugiaaukščiu gyvenamuoju namu ir priskirtą šiems asmenims) nuolaidą nepaisant to, ar yra įrengti ir nustatyta tvarka įregistruoti atitinkami komunalinių paslaugų apskaitos prietaisai, ar jų nėra.
Su šių nuolaidų taikymu susijusias išlaidas komunalines ir ryšių paslaugas teikiančioms įmonėms, organizacijoms bei gyvenamąsias patalpas eksploatuojančioms įmonėms, įstaigoms, organizacijoms ir bendrijoms apmoka miestų (rajonų) savivaldybės iš savo biudžeto.
Minėtoms šeimoms miestų (rajonų) savivaldybės iš savo biudžeto kompensuoja 50 procentų kuro normos pirkimo išlaidų, taip pat šalto ir karšto vandens bei dujų (gamtinių, suskystintų) apskaitos prietaisų didžiausią kompensuotiną kainą ir įrengimo išlaidas.
Žuvusiųjų tėvams ir jų šeimos nariams, asmenims, tapusiems invalidais, ir jų šeimos nariams, taip pat asmenims, patyrusiems sunkų ar apysunkį kūno sužalojimą dėl 1991 m. sausio 11–13 dienomis vykdytos agresijos ir po to buvusių įvykių, kompensuoti visą pagrindinę ambulatorinio gydymo vaistų ir visą medicinos pagalbos priemonių, įrašytų į Sveikatos apsaugos bei Socialinės apsaugos ir darbo ministerijų sąrašą, kainą.
Išlaidos, susijusios su minėtos kompensacijos taikymu, apmokamos iš Lietuvos valstybės biudžeto.
Straipsnio pakeitimai:
Nr. I-1079,
1995-10-31,
Žin., 1995, Nr.
93-2067 (1995-11-15), i. k. 0951010ISTA00I-1079            

 straipsnis.
Išmokėti žuvusiųjų kovojant už Lietuvos Respublikos laisvę nuo 1991 m. sausio 11-13 dienomis vykdytos agresijos ir po to buvusių įvykių šeimoms 180 tūkst. rublių vienkartines kompensacijas. Kompensacija mokama žuvusiojo sutuoktiniui, vaikams (įvaikiams), tėvams (įtėviams) ir nedarbingiems išlaikytiniams lygiomis dalimis.
Išmokėti asmenims, sužalotiems kovojant už Lietuvos Respublikos laisvę nuo 1991 m. sausio 11–13 dienomis vykdytos agresijos ir po to buvusių įvykių, tokio dydžio vienkartines kompensacijas: asmenims, kuriems padarytas sunkus kūno sužalojimas, – 90 tūkst. rublių, asmenims, kuriems padarytas apysunkis kūno sužalojimas, – 45 tūkst. rublių, asmenims, kuriems padarytas lengvas kūno sužalojimas, – 10 tūkst. rublių.
Dokumentai iš nukentėjusių asmenų priimami ne vėliau kaip iki 1992 m. spalio 31 d., o kompensacijos išmokamos ne vėliau kaip per vieną mėnesį nuo atitinkamų dokumentų pateikimo Krašto apsaugos ministerijai. 
Straipsnio dalies pakeitimai:
Nr. I-2751,
1992-07-15,
Lietuvos aidas, 1992, Nr.
140-0 (1992-07-21); Žin., 1992, Nr.
22-642 (1992-08-10), i. k. 0921010ISTA00I-2751            

Papildyta straipsniu:
Nr. I-2198,
1992-01-12,
Lietuvos aidas, 1992, Nr.
10-0 (1992-01-16); Žin., 1992, Nr.
3-38 (1992-01-31), i. k. 0921010ISTA00I-2198        

 straipsnis. 
Asmenims, nukentėjusiems kovojant už Lietuvos Respublikos laisvę nuo įvykių, kurie buvo po 1991 m. sausio 11–13 dienomis vykdytos agresijos, šis įstatymas taikomas pagal atskirą Lietuvos Respublikos Aukščiausiosios Tarybos nutarimą. 
Papildyta straipsniu:
Nr. I-2198,
1992-01-12,
Lietuvos aidas, 1992, Nr.
10-0 (1992-01-16); Žin., 1992, Nr.
3-38 (1992-01-31), i. k. 0921010ISTA00I-2198        



LIETUVOS RESPUBLIKOS 
AUKŠČIAUSIOSIOS TARYBOS 
PIRMININKAS 		V. LANDSBERGIS

Vilnius, 1991 m. sausio 16 d. 
Nr. I-954 


Pakeitimai:

1.

                    LIETUVOS RESPUBLIKOS AUKŠČIAUSIOJI TARYBA, Įstatymas
                
Nr. I-2198,
1992-01-12,
Lietuvos aidas, 1992, Nr.
10-0 (1992-01-16); Žin., 1992, Nr.
3-38 (1992-01-31), i. k. 0921010ISTA00I-2198                
Dėl Lietuvos Respublikos įstatymo "Dėl papildomų socialinių garantijų šeimoms asmenų, nukentėjusių kovojant už Lietuvos Respublikos laisvę nuo 1991 m. sausio 11-13 d. vykdytos agresijos ir po to buvusių įvykių" pakeitimo ir papildymo

2.

                    LIETUVOS RESPUBLIKOS AUKŠČIAUSIOJI TARYBA, Įstatymas
                
Nr. I-2751,
1992-07-15,
Lietuvos aidas, 1992, Nr.
140-0 (1992-07-21); Žin., 1992, Nr.
22-642 (1992-08-10), i. k. 0921010ISTA00I-2751                
Dėl Lietuvos Respublikos įstatymo "Dėl Lietuvos Respublikos įstatymo "Dėl papildomų socialinių garantijų šeimoms asmenų, nukentėjusių kovojant už Lietuvos Respublikos laisvę nuo 1991 m. sausio 11-13 d. vykdytos agresijos ir po to buvusių įvykių" pakeitimo ir papildymo" pakeitimo

3.

                    Lietuvos Respublikos Seimas, Įstatymas
                
Nr. I-1079,
1995-10-31,
Žin., 1995, Nr.
93-2067 (1995-11-15), i. k. 0951010ISTA00I-1079                
Dėl Lietuvos Respublikos įstatymo "Dėl papildomų socialinių garantijų šeimoms asmenų, nukentėjusių kovojant už Lietuvos Respublikos laisvę, nuo 1991 m. sausio 11-13 dienomis vykdytos agresijos ir po to buvusių įvykių" 3 straipsnio pakeitimo

